Edmund Hillary

thumb|200px|Sir Edmund Hillary selepas mengikuti kapal terbang pertama mendarat di landasan Marble Point - Antartika
thumb|right|250px|Sir Edmund Hillary bersama Tenzing selepas turun daripada puncak Everest pada 1953

Sir Edmund Percival Hillary, KG, ONZ, KBE (20 Julai 1919 - 11 Januari 2008) adalah pengembara dan pendaki gunung kelahiran New Zealand yang terkenal sebagai orang pertama yang berjaya mendaki Gunung Everest. Dia sampai ke puncak 8.850 meter (29,035 kaki) pada 29 Mei 1953 dengan pemandu Sherpanya, Tenzing Norgay.

Dilahirkan di Tuakau, Waikato dia mula mendaki semasa remaja, pendakian paling menonjol pada 1939. Beliau menghadiri Auckland Grammar School. Semasa Perang Dunia II dia merupakan navigator Tentera Udara Diraja New Zealand. Beliau adalah sebahagian ahli ekspedisi New Zealand ke Everest yang gagal pada 1951 sebelum menyertai cubaan British yang berjaya pada 1953. Beliau mendaki 10 puncak lain di Himalaya semasa lawatan lanjut pada 1956, 1960-61 dan 1963-65. Beliau juga pernah menjelajah ke Kutub Selatan sebagai ahli ekspedisi British Commonwealth Trans-Antarctic Expedition pada 4 Januari 1958.

Beliau telah dianugerahkan darjat Knight Commander of the Order of the British Empire (KBE) pada 16 Julai, 1953 dan telah menjadi ahli kepada Order of New Zealand pada 1987. Dia juga telah dikurniakan Knight of the Order of the Garter (KG) pada 23 April 1995.

Sir Edmund kemungkinan adalah rakyat New Zealand yang pertama dipaparkan dalam wang kertas ketika dia masih hidup.

thumb|250px|left|Edmund Hillary pada wang 5 dolar New Zealand

Dia telah banyak memperuntukan masa hidupnya untuk membantu orang Sherpa di Nepal melalui Himalayan Trust yang telah diasaskannya dan telah memberi banyak masa dan wang. Melalui usahanya, dia telah berjaya membina banyak sekolah dan hospital di kawasan ulu di Himalaya. Malah dia menyatakan bahawa ini adalah kejayaannya yang paling penting. Dia juga adalah Presiden Kehormat bagi American Himalayan Foundation, sebuah badan bukan kerajaan dari AS yang membantu memperbaiki ekologi dan keadaan hidup di Himalaya.

Sebagai memperingati ulangtahun ke-50 pendakian Everest yang pertama, kerajaan Nepal telah menganugerahkan kerakyatan kehormat untuk Sir Edmund pada sebuah majlis peringatan di ibu negara Nepal, Kathmandu. Sir Edmund ialah warganegara rakyat asing pertama yang menerima kurniaan sebegitu dari masyarakat Nepal.
Meninggal dunia

Pada 11 Januari 2011, Edmund Hillary meninggal dunia pada usia 88 tahun akibat serangan sakit jantung di Hospital Auckland, New Zealand.
Kronologi Hillary

• 1919 Lahir di Auckland, New Zealand

• 1939 Pendakian puncak utama pertama, Gunung Oliver

• 1943-1945 Berkhidmat sebagai jurumudi bot Catalina pada Perang Dunia Kedua

• 29 Mei 1953 Pendaki pertama sampai ke puncak Gunung Everest

• 1953 Menerima gelaran Sir dari Ratu Elizabeth

• 1958 Mengetuai kumpulan ekspedisi pertama berkenderaan ke Kutub Selatan

• 1975 Isteri, Louise dan anak bongsu perempuan, Belinda terbunuh dalam nahas pesawat di Nepal

• 1989 Mengahwini teman lama, June Mulgrew
Pautan luar

* Tapak Amanah Himalaya UK
* Yayasan Himalaya Amerika
* Kemasukan Akademi Pencapaian

Kategori:Pendaki Gunung Everest
Hillary, Edmund
Hillary, Edmund
Hillary, Edmund